**AS JÄRVAMAA HAIGLA**

**Hankedokumendid**

**Alla lihthanke piirmäära jääv riigihange**

**“Järvamaa Haigla isolatsioonipalatite projekteerimine“**

**Osa III**

**Teenuse ulatus**

**2022**

SISUKORD

[1 Teenuse osutamise üldine kirjeldus 3](#_Toc83372004)

[1.1 Tingimused, millega tuleb pakkumuse tegemisel arvestada 3](#_Toc83372005)

[1.2 Teenuse osutamise koht ja aeg 3](#_Toc83372006)

[1.3 Riigihanke eesmärk 3](#_Toc83372007)

[2 Teenuse ulatus projekteerimisel 4](#_Toc83372008)

Lisad:

* Lisa 1. Projekteerimise teenuse ulatuse kirjeldus- esitatud käesolevas dokumendis.

# Teenuse osutamise üldine kirjeldus

## Tingimused, millega tuleb pakkumuse tegemisel arvestada

Projekti rahastatakse järgmistest allikatest:

* „Ühtekuuluvuspoliitika fondide rakenduskava 2014–2020“ prioriteetse suuna 15 „COVID-19 kriisiga võitlemine“ meetme 15.1 „COVID-19 valmisoleku tagamine“ tegevuse 15.1.3 „Tervishoiu hädaolukordadeks valmistumine haiglavõrgu arengukava haiglates“ alusel.

Teenuse teostamisel tuleb lähtuda riigihanke alusdokumentidest kui tervikust.

Teenuse Käsundisaajat nimetatakse mh ka Töövõtjaks ja Projekteerijaks.

## Teenuse osutamise koht ja aeg

Objekti aadress: Pärnu 53, Paide linn

Tabel 1-s esitatud tähtajad on orienteeruvad ja võivad teenuse osutamise perioodil muutuda.

1. Orienteeruv ajakava

|  |  |
| --- | --- |
| **Tegevus** | **Tähtajad/kestus** |
| Lepingu sõlmimine Käsundisajaaga | Eeldatav aeg detsember 2022 |
| Projekteerimistööde kestus | 1,5 kalendrikuud |
| Ehitusloa väljastamine | Eeldatav aeg veebruar 2023 |
| Ehitustööde teostamine | Eeldatav lõpetamise aeg 31 08.2023 |

## Riigihanke eesmärk

Tellija eesmärgiks on tähtaegselt, eelarve-ja nõuetekohaselt, kvaliteetselt ning optimaalsete kuludega rajada AS Järvamaa Haigla sisehaiguste osakonda 2 kaasaja nõuetele vastavat isolatsioonipalatit. Tellija soovib leida koostööpartneri, kes oma kompetentsuse ja kogemusega aitaks realiseerida püstitatud eesmärki ja kaitsta Tellija huve parimal moel.

**Eelprojekti alusel peab olema võimalik koostada projekteerimis-ehitushanke pakkumus ning teostada ehitustööd ilma täiendavate lisatööde ja -kuludeta.**

# Teenuse ulatus projekteerimisEL

* Projekteerimistöösse haaratud kahe palati pind on ~44 m²
* Projekteerimise staadium: eelprojekt
* Iga joonise võib sisaldada ainult üheliigilisi andmeid. Joonised peavad olema selgelt eristatavad varasematest. Projekt esitada Tellijale nii dwg kui pdf failina. Meditsiinitehnoloogia esitada Excel tabelina. Teiste tarkvaralahenduste kasutamine on lubatud.
* Ruumipõhiselt läbilahendatud osast esitatakse nii dwg kui pdf plaanid, lõiked ja täpsustatud vaated. Materjali peab saama kasutada järgmiste tööetappide alusmaterjalina.

Töömahtu kuulub projekteerija funktsioonide täitmine, kuid ei pruugi ilmtingimata piirduda alltooduga:

|  |  |
| --- | --- |
| **Tegevus** | **Tegevuse selgitused, ülesanded** |
| Lähteandmete ja alusdokumentide kogumine | Olemasoleva olukorra terviklik ülevaatus. Tuleb arvestada asjaoluga, et Tellijal ei pruugi olla hoone kohta terviklikku projektdokumentatsiooni ja teostusjooniseid. Seega kuulub projekteerimistööde töövõttu vajaliku dokumentatsiooni hankimine ning vajadusel tuleb teostada vastavad uuringud ja mõõdistused. |
| Insener-tehniliste uuringute ja ekspertiiside teostamine | Ehituskonstruktsioonide uuringud. Selgitada välja kas olemasolevad konstruktsioonid sobivad eesmärgi täitmiseks.  Olemasolevate vaheseinte, tarindite (ja seina ning põranda ja lae ühenduskohtade) hinnang õhupidavusele  **Muud vajalikud uuringud**  Töövõtu mahtu kuulub lisaks eelnimetatud uuringutele ja mõõdistustele ka teiste vajalike uuringute ja mõõdistuste teostamine, mis on vajalikud Tellija eesmärgi realiseerimiseks, Tellija püstitatud tehniliste nõuete tagamiseks ja/või kui nende teostamise vajadus tuleneb õigusaktidest või need on vajalikud vastavate lubade ja kooskõlastuste saamiseks. |
| Isolaatorpalatite ventilatsioonilahenduse väljatöötamine | Isolaatoris peavad olema tingimused õhklevi- nakkusega patsiendi isoleerimiseks (negatiivne õhurõhk ümbritsevate ruumide ja koridori suhtes; hoone üldventilatsioonist sõltumatu ventilatsioon õhuvahetusega vähemalt 6 korda tunnis; väljajuhitava õhu filtratsioon läbi HEPA filtrite ja ruumiõhu dekontaminatsioon). Ventilatsiooniagregaadil peab olema soojustagasti ning jahutusfunktsioon.  Isolatsioonipalatite ventilatsiooniseade peab olema vähemalt kolmekiiruseline (70 % vähendatud kiirus, 100 % normaalkiirus, 130 % suurendatud kiirus). Seadmed tuleb dimensioonida töötama normaalkiirusele. Isolaatori palatite suurendatud kiiruse sisse-välja lülitamise juhtimine peab toimuma vastava palati lüüsi seinale paigaldatud lüliti kaudu igal palatil eraldi.  Ventilatsiooni juhtimine ja töö jälgimine peab olema võimalik ühendada haigla hooneautomaatika süsteemi.  Projekteeritud lahenduse kohta esitada kavandatavate seadmete spetsifikatsioon ja eeldatav maksumus. |
| Lõpliku ruumiprogrammi, väljatöötamine **Eskiisprojekti koostamine** ja kooskõlastamine Tellijaga | Koostatakse ja kooskõlastatakse Tellijaga:   * Koostöös Tellijaga lõpliku ruumiprogrammi väljatöötamine. Ruumide arhitektuurse kontseptsiooni väljatöötamine; * Arhitektuurse eskiisprojekti koostamine (sh plaanilahendused, tehniliste ruumide paiknemine ja ruumivajadus);   kirjeldused, põhimõtted, materjalide ja toodete ja/või nende tehniliste omaduste valik. |
| Vajalike kooskõlastuste ja lubade hankimine | Töövõtja kohustuseks on taotleda ja saada kõik vajalikud load ja kooskõlastused. Kooskõlastuste ja lubade hankimisega seotud kulud kuuluvad projekteerimistööde maksumuse hulka. Riigilõivud tasub Tellija. |
| Meditsiini-tehnoloogia eskiis | Meditsiinitehnoloogia eskiisis peavad olema esitatud kõik meditsiinitehnoloogiast lähtuvad nõuded teistele eriosadele (sh elektrile, ventilatsioonile, ruumidele, kandevõimele, soojuse eraldusele, gaasiühendustele jne loetelu ei ole lõplik). Kõik ülejäänud eriosad peavad järgnevas projekteerimise etapis lähtuma meditsiinitehnoloogiast.  Töövõtjal tuleb koostada ja kooskõlastada Tellijaga isolaatorite meditsiinitehnoloogia eskiis s.h meditsiiniseadmete ning muude tehniliste seadmete valik.  Meditsiinitehnoloogia eskiisi koostamise eesmärgiks on haigla töökohtade sh kohtpaiksete seadmete, paigutuse ning tehnoloogilise ressursitarbe (ventilatsioon, vesi- ja kanalisatsioon, tugevvool ja nõrkvool) määramine ning haigla hügieeninõuetest ning kehtestatud riiklikest nõuetest lähtuvate tehnoloogiliste nõuete määratlemine seinte, põrandate, lagede ning sisustuse pinnakatetele. |
| Meditsiiniliste gaaside põhiprojekt | Lähtuvalt meditsiinitehnoloogia eskiisiga seatud ja Tellijaga kokku lepitud nõuetest koostab Töövõtja meditsiiniliste gaaside projekti vastavalt kehtivatele nõuetele ja EVS-EN ISO standarditele.  Liitmikud peavad vastama standardile EVS-EN ISO 9170-1:2020 Gaasitorusüsteem standardile EVS-EN ISO 7396-1:2016/A1:2019 ja varustusmoodulid standardile EVS-EN ISO 11197:2019, gaasipesad standardile SS 87 524 30. Hapniku torustikul ette näha nõue kasutada külmvaltsitud “tehasepesu” meditsiinilist vasktoru vastavalt standardile EN13348. Projekteerimisel peab arvestama, samal korrusel paiknevate teiste ravipaikades asuvate pesade tarbimisega 15 l/s ravipaiga kohta.  Töömahtu kuulub patsiendipaneelide põhimõttelise joonise koostamine. |
| Eelprojekti koostamine | Koostada eelprojekt EVS 932:2017 määratud mahus, mis võimaldab ehitusloa/ehitusteatise taotlemist arvestades Paide linna poolt esitatud nõudeid. |
| Tehnosüsteemide struktuurskeemide koostamine | Tehnosüsteemide struktuurskeemides peab minimaalselt sisalduma:   * Nõrkvoolukaablite ja tugevvoolukaablite paiknemise põhimõtteline skeem; * San-tehniliste toodete valik; * Lülitite ja pistikupesade sarjad; * Mööbli, valgustite ja nendega kokku sobivate meditsiinitehnoloogia seadmete soovituslik valik tootekataloogidest |
| Vajalike kooskõlastuste ja lubade hankimine | Töövõtja kohustuseks on taotleda ja saada kõik vajalikud load ja kooskõlastused. Kooskõlastuste ja lubade hankimisega seotud kulud ja lõivud kuuluvad projekteerimistööde maksumuse hulka |
| Ehitusloa hankimine | Töövõtja kohustuseks on hankida hoone omaniku nimel ehitusluba/ehitusload kohalikust omavalitsusest. Ehitusloa hankimisega seotud riigilõivu (kui see on ette nähtud) tasub Tellija. Lisaks kohustub Projekteerija kooskõlastama eelprojekti projekteeritava hoone asukohajärgses kohalikus omavalistuses. |
| Detailse ehitusmahtude loetelu koostamine | Projekt peab sisaldama detailset ehitustööde loetelu koos füüsiliste mahtude määramisega. Projekteerija peab koostama hoone eelprojektist tulenevalt detailse ehitustööde loetelu koos ehitustööde füüsiliste mahtude määramisega. |
| Detailse ehitustööde taotluseelarve koostamine | Projekteerimistööde mahtu kuulub ehitusmaksumuse prognoosi (taotluseelarve) koostamine lähtuvalt ehitusmahtude detailsest loetelust. Ehitusmaksumuse prognoos peab olema koostatud kompetentse isiku poolt, kelle tegevusalaks on ehituseelarvete koostamine. Ehituseelarve peab arvestama ehitusturul kehtivat hinnataset. Taotluseelarve tuleb koostada koos eelprojekti valmimisega.   * Projekteerijal tuleb pidevalt projekteerimisprotsessis lahenduste valikul arvestada hoone ehituseks arvestatud rahaliste vahenditega ning vajadusel muuta projektlahendusi. |
| Muud kohustused | Muud kohustused, mis on määratud hankedokumentides, tehnilises kirjelduses, hankelepingus või on vajalikud Tellija eesmärgi realiseerimiseks. Töövõtja peab arvestama kohustusega osaleda projekteerimiskoosolekutel regulaarsusega vastavalt vajadusele kuid mitte vähem kui kaks korda kuus |

Töövõtja spetsialistid peavad olema samad isikud, kes on esitatud pakkumuses, asenduste puhul peavad isikud vastama hankes esitatud kvalifikatsiooni tingimustele.

Tellijal on õigus kohustuste mittetäitmisel rakendada leppetrahve vastavalt hankelepingus toodud määradele.